Voi toki. Se miten ne pestään, riippuu materiaaleista. Monet kesäiset kevyet tekstiilikengät on nykyään konepestäviä, mutta ne pitää pestä aina erillään, lyhyessä ohjelmassa ja matalassa lämpötilassa. Ja kuivattaa huoneen lämmössä hyvin ilmastoidussa tilassa. Nahkakengät pestään käsin nahalle tarkoitetulla saippualla ja sienellä. Useimmiten nahkakengille riittää, kun harjaa irtohiekan pois pinnasta ja pyyhkäisee kostealla rätillä. Vedenpitävät tekstiilikengät kannattaa pestä käsin ja ottaa huomioon, että niiden kuivuminen kestää kauan.